
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3630 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση ή μη της κατάρτισης του Κανονισμού 
Εσωτερικής Υπηρεσίας του Ειρηνοδικείου Νεμέ¬ 
ας, που επήλθε με την αριθ. 77/2016 πράξη της 
Ολομέλειας αυτού. 

2 Έγκριση ή μη της τροποποίησης του Κανονισμού 
Εσωτερικής Υπηρεσίας του Ειρηνοδικείου Καβά¬ 
λας, που επήλθε με την αριθ. 175/2017 απόφαση 
της Ολομέλειας αυτού. 


ΑΠΟΦΑΣΕΙΣ 

Αριθ. απόφ. 38/2017 (1) 

Έγκριση ή μη της κατάρτισης του Κανονισμού 
Εσωτερικής Υπηρεσίας του Ειρηνοδικείου Νε¬ 
μέας, που επήλθε με την αριθ. 77/2016 πράξη 
της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 1 Ιουνίου 2017, ημέρα Πέμπτη και ώρα 10:00, 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 1) Βασιλική Οάνου - Χριστοφίλου, Πρόεδρος 
του Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου - Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρό¬ 
εδροι Αρείου Πάγου, 7) Αντώνιος Ζευγώλης - Εισηγητής, 
8)Μαρία Γαλάνη - Λεοναρδοπούλου, 9) Βασίλειος Καπε- 
λούζος, 10) Ιωσήφ Τσαλαγανίδης, 11) Ευγενία Προγά- 
κη, 12) Αγγελική Αλειφεροπούλου, 13) Γεώργιος Κοντός, 
14) Βασίλειος Πέππας, 15) Γεώργιος Λέκκας, 16) Ειρήνη 
Καλού, 17) Αρτεμίσια Παναγιώτου, 18) Χρήστος Βρυνιώ- 
της, 19) Δημήτριος Γεώργας, 20) ΔημήτριοςΤζιούβας, 
21) Γεώργιος Αναστασάκος, 22) Ιωάννης Μαγγίνας, 
23) Σοφία Καρυστηναίου, 24) Δήμητρα Κοκοτίνη, 


25) Διονυσία Μπιτζούνη, 26) Γεώργιος Χοϊμές, 27) Αβρο- 
κόμη Θούα, 28) Νικήτας Χριστόπουλος, 29) Πέτρος Σα- 
λίχος, 30) Ιωάννης Φιοράκης, 31) Ιωάννης Μπαλιτσάρης, 
32)Γεώργιος Παπαηλιάδης, 33) Αλεξάνδρα Κακκαβά, 
34) Παρασκευή Καλαϊτζή, 35) ΝικόλαοςΤσάκος, 36) Ναυ- 
σικά Φράγκου, 37) ΜιλτιάδηςΧατζηγεωργίου, 38) Μαρία 
Γκανιάτσου, 39) Μαρία Τζανακάκη, 40) Μαρία Παπασω- 
τηρίου, 41) Νικόλαος Πιπιλίγκας και 42) Μαρία Γεωργίου, 
Αρεοπαγίτες. Κωλύονται και δεν παρέστησαν οι λοιποί 
Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Αθανάσιος Κατσιρώδης, ως νόμιμος αναπληρωτής της 
κωλυόμενης Εισαγγελέως του Αρείου Πάγου Ξένης Δη- 
μητρίου - Βασιλοπούλου και των κωλυομένων αρχαιο- 
τέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα 
Κουφιάδου, αναπληρώτρια Προϊσταμένη Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέας 
της Ολομέλειας, εκφώνησε τα ονόματα των υπηρετού- 
ντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 76 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισά μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5 του 
ν. 1756/1988, όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 26 Μάί'ου 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α' ν. 1756/1988, όπως αντικ. από το άρθρο 3 
παρ. 1 του ν. 1868/1989), προκειμένου να αποφασίσει 
για την έγκριση ή μη της αριθ. 77/2016 πράξηςτης Ολο¬ 
μέλειας του Ειρηνοδικείου Νεμέας, και η οποία διαβιβά¬ 
σθηκε με το αριθ. 60/11-4-2017 έγγραφο της Προϊστα- 
μένης του Ειρηνοδικείου Νεμέας, Σοφίας Μπακανάκη, 
Ειρηνοδίκη Νεμέας, το οποίο έχει ως ακολούθως: «Σας 

αποστέλλουμε την με αριθμό 77/2016 πράξη της Ολο- 
μέλειαςτου Ειρηνοδικείου Νεμέας, μετην οποία ορίζεται 
Εσωτερικός Κανονισμός της εσωτερικής υπηρεσίας του 
και σας παρακαλούμε για τις δικές σας ενέργειες». 

Ο Εισηγητής - Αρεοπαγίτης Αντώνιος Ζευγώλης, αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο της Προϊσταμένης του Ειρηνοδικείου 
Νεμέας και β. την υπό κρίση αριθ. 77/2016 πράξη της 
Ολομέλειας του ως άνω Ειρηνοδικείου, εισηγήθηκε την 
έγκριση της υπό κρίση πράξης, όπως αναφέρεται στο 
διατακτικό της παρούσας. 

Ο Αντεισαγγελέας του Αρείου Πάγου Αθανάσιος Κα- 
τσιρώδης ανέπτυξε την πρόταση του και συμφώνησε με 
την άποψη του Εισηγητή. Στη συνέχεια, σύμφωνα με το 
άρθρο 14 παρ. 1 εδ. γ' του ν. 1756/1988, όπως αντικ. με 
το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Ει¬ 
ρηνοδικείου Νεμέας, με την αριθ. 77/2016 πράξη της, 
καταρτίζει τον κανονισμό εσωτερικής υπηρεσίας του 
Ειρηνοδικείου Νεμέας. 

Στη συνέχεια, η Ολομέλεια, μετά από ανταλλαγή από¬ 
ψεων μεταξύ των μελών της, έκρινε, ομόφωνα, ότι πρέ¬ 
πει να εγκριθεί η γενόμενη μετην 77/2016 πράξη της 
Ολομέλειας του Ειρηνοδικείου Νεμέας κατάρτιση του 
κανονισμού εσωτερικής υπηρεσίας του Ειρηνοδικείου 
Νεμέας, όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την κατάρτιση του Κανονισμού Εσωτερικής 
Υπηρεσίας του Ειρηνοδικείου Νεμέας, η οποία επήλθε 
με την αριθ. 77/2016 πράξη της Ολομέλειας του Ειρηνο¬ 
δικείου Νεμέας, ως ακολούθως: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΕΙΡΗΝΟΔΙΚΕΙΟΥ ΝΕΜΕΑΣ 

ΚΕΦΑΛΑΙΟ ΠΡΩΤΟ 

Α. ΠΟΛΙΤΙΚΕΣ ΥΠΟΘΕΣΕΙΣ 

Άρθρο Ιο 

Το Ειρηνοδικείο συνεδριάζει για την εκδίκαση πολι¬ 
τικών υποθέσεων που ανήκουν στην αρμοδιότητά του, 
τις παρακάτω ημέρες και ώρες: 


1 ον Θα εκδικάζονται υποθέσεις όλων των διαδικασιών 
μία Παρασκευή κάθε μήνα οριζόμενη από τον Προϊστά¬ 
μενο του Ειρηνοδικείου και ώρα 9:00 π.μ. 

Ανώτατος αριθμός υποθέσεων που θα προσδιορίζεται 
στην κάθε συνεδρίαση θα είναι τακτικής Διαδικασίας (5) 
και εκούσιας (πλην υπερχρεωμένων) (5), Ειδικής πινακίου 
(εργατικές - αυτοκίνητα) (8), Ειδικής εκτός πινακίου (Μι¬ 
σθωτικές - Ανακοπές - Μικροδιαφορές) (12), Εκούσιας 
(Υπερχρεωμένα νοικοκυριά κ.λπ.) (15), Ασφαλιστικά 
Μέτρα (4). 

2ον Προσημειώσεις θα γίνονται μία ημέρα κάθε δύο 
εβδομάδες, καθώς και κάθε άλλη πράξη όλες τις ημέρες 
της εβδομάδος από 9:00 π.μ. -14:00 μ.μ. λαμβανομένου 
υπόψη του επείγοντος τους. 

Ασφαλιστικά μέτρα, εάν κρίνει ο Ειρηνοδίκης Υπηρε¬ 
σίας, θα προσδιορίζονται σε οποιαδήποτε ημέρα της 
εβδομάδας. 

Άρθρο 2ο 

Τακτικές δικάσιμοι δεν ορίζονται: 

α) Κατά την περίοδο των δικαστικών διακοπών, δηλα¬ 
δή από την 1 η Ιουλίου μέχρι και την 15η Σεπτεμβρίου. 

β) Κατά την χρονική περίοδο από την 22η Δεκεμβρίου 
κάθε χρόνου μέχρι και την 7η Ιανουάριου του επομένου 
χρόνου. 

γ) Κατά τη Μεγάλη Εβδομάδα και την εβδομάδα της 
Διακαινησίμου. 

Κατά τις παραπάνω αναφερόμενες χρονικές περιόδους 
διακοπών, ο Προϊστάμενος του Ειρηνοδικείου μπορεί, 
όταν κατά την κρίση του υπάρχει κίνδυνος, από την 
αναβολή, να ορίζει έκτακτες δικάσιμους με τον όρο της 
τήρησης των διατάξεων που ισχύουν. 

Άρθρο 3ο 

Κατά την περίοδο των διακοπών (από την 1 η Ιουλίου 
μέχρι και την 15η Σεπτεμβρίου) δικάζονται κατ’ εξαίρε¬ 
ση οι υποθέσεις που αναφέρονται στο άρθρο 27 παρ. 1 
του «Κώδικα Οργανισμού Δικαστηρίων». Ειδικότερα 
δικάζονται: 

α) κατά το παραπάνω χρονικό διάστημα, εκτός από 
το μήνα Αύγουστο: 1) υποθέσεις τις οποίες ο Δικαστής 
που διευθύνει το Ειρηνοδικείο χαρακτήρισε ως κατε- 
πείγουσες και 2) οι υποθέσεις που αφορούν διαταγές 
πληρωμής, πιστωτικούς τίτλους, εργατικές διαφορές και 
απόδοσης της χρήσης του μισθίου και β) καθ' όλο το 
παραπάνω χρονικό διάστημα οι υποθέσεις που αφορούν 
λήψη ασφαλιστικών μέτρων ή την αναστολή εκτέλεσης 
αποφάσεων. 

Άρθρο 4ο 

Διαταγές πληρωμής εκδίδονται κάθε ημέρα. Οι ένορ¬ 
κες βεβαιώσεις συντάσσονται αυθημερόν, η έκδοση 
διαταγών πληρωμής και διαφόρων πιστοποιητικών γί¬ 
νεται το συντομότερο δυνατό, όπως ορίζει ο νόμος και 
αυθημερόν στις περιπτώσεις επικείμενης παραγραφής. 

Άρθρο 5ο 

Αντίγραφο της κατάστασης της μηνιαίας υπηρεσίας 
των Δικαστών τοιχοκολλείται στον πίνακα ανακοινώσε¬ 
ων του Ειρηνοδικείου. 

Άρθρο 6ο 

Οι ημέρες συνεδρίασης της Ολομέλειας ορίζονται 
από τον Προϊστάμενο του Ειρηνοδικείου. Τα μέλη αυ¬ 
τής καλούνται από τον Π ροϊστάμενο να παραστούν στη 
συνεδρίαση που έχει ορισθεί εγγράφως και πριν από 
(5) ημέρες, από αρμόδιο υπάλληλο του Ειρηνοδικείου. 

Β) ΥΠΟΘΕΣΕΙΣ ΠΤΑΙΣΜΑΤΟΔΙΚΕΙΟΥ 

Οι πταισματικές παραβάσεις θα εκδικάζονται κάθε 
πρώτη Παρασκευή κάθε δύο μήνες. Ενώ κατά έτος θα 
εκδίδεται ετήσιο πρόγραμμα συνεδριάσεων, το οποίο θα 
κοινοποιείται στους αρμόδιους Δημόσιους Κατήγορους. 
Η συνεδρίαση του Δικαστηρίου θα αρχίζει στις 09:00 π.μ. 

Γ. ΠΡΟΑΝΑΚΡΙΣΗ ΚΑΙ ΠΡΟΚΑΤΑΡΚΤΙΚΗ ΕΞΕΤΑΣΗ 

Την προανάκριση και προκαταρκτική εξέταση θα διε¬ 
νεργεί ο Ειρηνοδίκης, ο οποίος θα καθορίζει τις ημέρες 
διενέργειας αυτής. 

ΚΕΦΑΛΑΙΟ ΔΕΥΤΕΡΟ 
ΟΡΓΑΝΩΣΗ ΓΡΑΜΜΑΤΕΙΑΣ 
ΤΟΥ ΕΙΡΗΝΟΔΙΚΕΙΟΥ ΝΕΜΕΑΣ 
ΣΥΝΙΣΤΑ ΕΝΑ ΚΑΙ ΜΟΝΟΤΜΗΜΑ 
ΠΡΟΪΣΤΑΜΕΝΗ ΓΡΑΜΜΑΤΕΙΑΣ 

Η Ολομέλεια αφού έλαβε υπόψη τις: 

1) Τη διάταξη του άρθρου 10 παρ. 4 ν. 1756/1988 «Κώ¬ 
δικας Οργανισμού Δικαστηρίων και Καταστάσεις Δικα¬ 
στικών Λειτουργών». 

2) Τη διάταξη του άρθρου 73 παρ. 4 ν. 2812/2000 «Κύ¬ 
ρωση του Κώδικα Δικαστικών Υπαλλήλων». 

3) Την αριθ. 117830/19-12-1987 (ΦΕΚ Β' 1987) κοινή 
απόφαση των Υπουργών Προεδρίας της Κυβέρνησης και 
Δικαιοσύνης «Καθορισμός αντιστοιχίας των Γραμματειών 
των Δικαστικών Υπηρεσιών της Χώρας σε Διευθύνσεις, 
τμήματα και Αυτοτελή Γραφεία». 

4) Το αριθ. 110/9-10-2012 π.δ. (ΦΕΚ ΑΊ 93/10-10-2012 
με θέμα «Συγχώνευση ανενεργών ή υπολειτουργούντων 
Ειρηνοδικείων της Χώρας») και 

5) Την από 4-12-2012 πράξη νομοθετικού περιεχο¬ 
μένου, που δημοσιεύθηκε στο ΦΕΚ 237 Α75-12-2012 
(τ. Α') με θέμα «Ρυθμίσεις κατεπειγόντων θεμάτων 
αρμοδιότητας των Υπουργείων Οικονομικών, Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων, Παιδείας και Θρησκευμάτων, Πολιτισμού και 
Αθλητισμού, Περιβάλλοντος Ενέργειας και Κλιματικής 
Αλλαγής Εργασίας, Κοινωνικής Ασφάλισης και Πρόνοιας, 
Δικαιοσύνης, Διαφάνειας και Ανθρωπίνων Δικαιωμάτων, 
Διοικητικής Μεταρρύθμισης και Ηλεκτρονικής Διακυ¬ 
βέρνησης και λοιπές διατάξεις». 

6) Το γεγονός ότι στο Ειρηνοδικείο Νεμέας υπάρχουν 
συνολικά τέσσερις (4) οργανικές θέσεις, δύο (2) οργανι¬ 
κές θέσεις δικαστικών υπαλλήλων από τις οποίες είναι 
καλυμμένη η μία (1) και κενή η μία (1) και μία (1) οργανική 
θέση επιμελητών δικαστηρίων, η οποία είναι καλυμμένη 
και μία (1) θέση καθαρίστριας, η οποία είναι καλυμμένη. 

Η Προϊσταμένη της Γραμματείας, χρέη της οποίας 
εκτελεί η Δικαστική υπάλληλος Χαρίκλεια Καραναστάση, 
είναι υπεύθυνη, πέραν της διεκπεραίωσης των Διοικητι¬ 
κών υποθέσεων (τήρηση ατομικών φακέλων - μισθοδο¬ 
σίας, στατιστικών στοιχείων και αλληλογραφίας Πρωτο¬ 


κόλλου, διαχείριση των διαφόρων προμηθειών γραφικής 
ύλης) και για την τήρηση αιτήσεων σωματείων, για την 
επιθεώρηση των Ληξιαρχείων, για τη δημοσίευση πρά¬ 
ξεων της Ολομέλειας του Ειρηνοδικείου και Πολιτικών 
Αποφάσεων, για την κατάθεση ενδίκων μέσων (Εφέσεων, 
Ανακοπών Ερημοδικίας, αναιρέσεων, αναψηλαφήσεων 
και ανακλήσεων ή μεταρρυθμίσεων και τριτανακοπών) 
καθώς και για τη τήρηση των βιβλίων αδειών υπαλλή¬ 
λων, Νομικών Βιβλίων (φύλαξη αυτών και ενέργειες 
για την προμήθεια νέων, που κρίνονται αναγκαία για 
τη λειτουργία του Δικαστηρίου), επίπλων και σκευών 
και βιβλίο παρουσίας υπαλλήλων. Πέραν των ως άνω, 
θα επιμελείται του γενικού ελέγχου της Προανάκρισης. 
Η Προϊσταμένη γραμματείας, μετά από συνεννόηση με 
τον Προϊστάμενο του Ειρηνοδικείου, ορίζει ανά τακτά 
χρονικά διαστήματα, που δεν υπερβαίνουν το ένα δι¬ 
καστικό έτος, το αντικείμενο εργασίας των δικαστικών 
υπαλλήλων και εφόσον το επιβάλλουν οι ειδικές υπη¬ 
ρεσιακές ανάγκες, μπορεί να αναθέτει σε υπάλληλο ή 
υπαλλήλους ορισμένου τομέα την εκτέλεση εργασιών 
που ανήκουν στην αρμοδιότητα άλλου τομέα. Σε περί¬ 
πτωση αλλαγής τομέα, ο υπάλληλος εξερχόμενος του 
τομέα, υποχρεούται να ενημερώνει πλήρως εντός εύ¬ 
λογου χρονικού διαστήματος τον εισερχόμενο κατά το 
αντικείμενο εργασίας, με σκοπό την εύρυθμη λειτουργία 
της Γραμματείας του Δικαστηρίου. 

1) ΓΡΑΜΜΑΤΕΙΑ ΚΑΙ ΑΡΧΕΙΟΤΟΥ ΕΙΡΗΝΟΔΙΚΕΙΟΥ ΝΕ¬ 
ΜΕΑΣ 

Στην αρμοδιότητα υπάγονται: Η τήρηση των επί της 
έδρας πρακτικών και η τήρηση όλων των απαραίτητων 
βιβλίων. Η κατάθεση δικογράφων και ο προσδιορισμός 
δικασίμων, δημοσίευση αποφάσεων και διαταγών 
πληρωμής. Η χορήγηση σημειωμάτων για την έκδοση 
πινάκων εκκρεμότητας. Η χορήγηση αντιγράφων και 
απογράφων όλων των διαδικασιών που φυλάσσονται 
στο αρχείο. Η κατάθεση ενδίκων μέσων κατά πολιτικών 
αποφάσεων. Η αρχειοθέτηση κατ' έτος των αποφάσε¬ 
ων, προτάσεων και σχετικών. Επίσης, ασχολούνται με 
τη διοικητική εν γένει υπηρεσία, κατόπιν εντολής της 
Προϊσταμένης της γραμματείας, σε συνεννόηση με τον 
Προϊστάμενο του Ειρηνοδικείου και ειδικότερα με την 
τήρηση εμπιστευτικού και γενικού Πρωτοκόλλου εισερ¬ 
χομένων και εξερχόμενων εγγράφων, τη διεκπεραίω¬ 
ση αλληλογραφίας, την τήρηση βιβλίων κανονικών και 
αναρρωτικών αδειών ως και βιβλίου εκθέσεων και πρά¬ 
ξεων του Ειρηνοδικείου Νεμέας, τη συσχέτιση εγγράφων 
στους ατομικούς φακέλους των υπαλλήλων, με ενέργειες 
σχετιζόμενες με την επιθεώρηση των Ειρηνοδικών, την 
καθαρογραφή των εκθέσεων Επιθεώρησης και τη Διοι¬ 
κητική και Γραμματειακή υποστήριξη της υπηρεσίας, τη 
δημοσίευση των καταστατικών Συνεταιρισμών, καθώς 
και των τροποποιήσεων αυτών και την αποστολή των 
εγκριθέντων καταστατικών στις αρμόδιες υπηρεσίες και 
την έκδοση παντός είδους πιστοποιητικών και δημοσί¬ 
ευση προγραμμάτων πλειστηριασμών και κατασχέσεων. 
Με ενέργειες σχετικές με την προμήθεια επίπλων και 
υλικών (γραφικής ύλης απαραιτήτων για την λειτουργία 
της υπηρεσίας, καθώς και με αναγκαίες ενέργειες για 
επισκευή και συντήρηση ηλεκτρονικών υπολογιστών, 

φωτοτυπικών μηχανημάτων). Ο Διοικητικός τομέας του 
πιο πάνω μέρος εποπτεύεται με ευθύνη της Προϊσταμέ- 
νηςτης Γραμματείας σε συνεννόηση μετον Προϊστάμενο 
των Υπηρεσιών του Ειρηνοδικείου Νεμέας. 

2) ΓΡΑΜΜΑΤΕΙΑ ΚΑΙ ΑΡΧΕΙΟ ΠΤΑΙΣΜΑΤΟΔΙΚΕΙΟΥ ΝΕ¬ 
ΜΕΑΣ 

Στην αρμοδιότητα υπάγονται: Η τήρηση πρακτικών επί 
έδρας και η τήρηση βιβλίων δημοσίευσης αποφάσεων, 
η έκδοση αντιγράφων, αποστολή αποσπασμάτων των 
ερήμην εφεσίβλητων αποφάσεων στα αρμόδια αστυνο¬ 
μικά τμήματα για επίδοσή τους στους κατηγορούμενους, 
η αποστολή των εφεσίβλητων καταδικαστικών αποφά¬ 
σεων στον αρμόδιο Εισαγγελέα, η εκκαθάριση και πλη¬ 
ρωμή μαρτυρικών δικαιωμάτων και η τήρηση Γενικού 
βιβλίου που αφορά στις παραπάνω εργασίες. Η άσκηση 
των ενδίκων βοηθημάτων, δηλ. προσφυγών και Διατά¬ 
ξεων Εισαγγελέα Πλημ/κών που απορρίπτουν έγκλιση 
(άρθρο 48 ΚΠΔ) και άσκηση ανακοπών λιπομαρτυρίας 
κατ’ άρθρο 232 ΚΠΔ και αποστολή αρμοδίως τούτων. 
Η άσκηση ενδίκων μέσων κατά ποινικών αποφάσεων 
(άρθρο 474 Κ.Πολ.Δικ.) και αποστολή τούτων στα αρμό¬ 
δια Δικαστήρια, Εισαγωγή συγχωνευτικών αποφάσεων 
του Δικαστηρίου και Σύναξη Ατομικών Φύλλων έκπτω¬ 
σης (ΤΑΦΕ) για τη διαγραφή ων προστίμων που βεβαι¬ 
ώθηκαν με τις αποφάσεις που συγχωνεύτηκαν ή άλλων 
που διαγράφηκαν με Διάταξη του Δημοσίου Κατηγόρου, 
σύμφωνα με το ν. 1240/1982, από τα αρμόδια Δημόσια 
Ταμεία. Επί ερήμην καταδικαστικών αποφάσεων, μετά 
την καταχώρηση τους στο οικείο βιβλίο, γίνεται χωρι¬ 
σμός των δικογραφιών ανάλογα με τον τόπο τέλεσης της 
παράβασης, καταχώρησή τους σε χρηματικούς καταλό¬ 
γους, οι οποίοι διαβιβάζονται στο τέλος κάθε μήνα στις 
αρμόδιες Δ.Ο.Υ. όπου η κατοικία του κατηγορουμένου. 
Στους χρηματικούς καταλόγους αναγράφονται τα πλήρη 
στοιχεία του παραβάτη, η διεύθυνση κατοικίας, ο αριθ¬ 
μός ταυτότητας και φορολογικού μητρώου, η ανάλυση 
των ποινών και η σχετική άθροιση. Σύνταξη ειςτριπλούν 
συγκεντρωτικών καταστάσεων, οι οποίες συνοδεύουν 
τους παραπάνω χρηματικούς καταλόγους και στις οποίες 
αναγράφονται συγκεντρωτικά τα χρηματικά ποσά που 
βεβαιώνονται στα αρμόδια δημόσια ταμεία και κατα- 
χωρούνται στο ειδικό βιβλίο, που ενημερώνεται με την 
επιστροφή από τα Ταμεία ενός από τα τρία αντίγραφα 
των συγκεντρωτικών αποφάσεων, ώστε να φαίνεται η 
βεβαίωση των χρηματικών ποινών και παροχή πληρο¬ 
φοριών σε τρίτους για θέματα που τους αφορούν. 

Ασχολούνται, επίσης, με τη φύλαξη αποφάσεων, πρα¬ 
κτικών, βιβλίων και δικογραφιών του Δικαστηρίου, τη 
χορήγηση σε διαδίκους και πληρεξουσίους δικηγόρος 
επικυρωμένων αντιγράφων και αποσπασμάτων, την έκ¬ 
δοση αποσπασμάτων προς Δημόσιους Κατηγόρους και 
Αστυνομικά τμήματα για αφαίρεση άδειας Λειτουργίας 
για τη διαγραφή χρέους, την απάντηση στα έγγραφα 
ΔημοσίωνΤαμείων για εξακρίβωση στοιχείων των οφει¬ 
λετών και γενικά κάθε ενέργεια που θα διευκολύνει την 
εκτέλεση των αποφάσεων. Τέλος, με την αρχειοθέτηση 
κατ' έτος των αποφάσεων, πρακτικών και σχετικών δικο¬ 
γραφιών. Εάν οι ανάγκες της υπηρεσίας το επιβάλλουν 
ο Προϊστάμενος Υπηρεσίας με πράξη του θα αυξάνει 
τις αρμοδιότητες. 


Στον τομέα αυτό ορίζεται να υπηρετεί ένας (1) υπάλ¬ 
ληλος. 

3) ΠΡΟΑΝΑΚΡΙΣΗ 

Στην αρμοδιότητα υπάγονται: η Παραλαβή προανα- 
κριτικών και προκαταρκτικών δικογραφιών από την 
Εισαγγελία Πρωτοδικών Κορίνθου αλλά και Ξένων Αρ¬ 
χών και η καταχώρησή τους στα οικεία βιβλία. Οι υπάλ¬ 
ληλοι που ασχολούνται στο τμήμα αυτό θα διενεργούν 
όλες τις εργασίες που απαιτούνται για προανάκριση και 
προκαταρκτική εξέταση και ειδικότερα την κλήτευση 
των μαρτύρων και κατηγορουμένων, τη διεκπεραίωση 
αλληλογραφίας και τη συσχέτιση εγγράφων στις δικο¬ 
γραφίες. Η καταγραφή των καταθέσεων που πραγματο¬ 
ποιούνται ενώπιον του Ειρηνοδίκη (που εκτελεί και χρέη 
Πταισματοδίκη) και η διαβίβαση των δικογραφιών, μετά 
την περαίωσή τους στον αρμόδιο Εισαγγελέα, με ταυτό¬ 
χρονη ενημέρωση του σχετικού βιβλίου. Η αποστολή 
των περαιωμένων δικογραφιών ως και η χορήγηση ση¬ 
μειώματος για τη σύνταξη πινάκων στατιστικής. 

Στο τμήμα αυτό ορίζεται να υπηρετεί ένας (1) υπάλ¬ 
ληλος. 

Πιστοποιητικά τελεσιδικίας και εν γένει πιστοποιητικά 
εκδίδονται όλες τις εργάσιμες ημέρες της εβδομάδας, 
το ίδιο ισχύει και για τη σύνταξη διαφόρων εκθέσεων 
(ορκίσεις πραγματογνωμόνων, εκθέσεις σφραγίσεων και 
αποσφραγίσεων κ.λπ.). 

Ο υπηρετών δικαστικός επιμελητής του Ειρηνοδικείου 
Νεμέας διενεργεί τις επιδόσεις για τις οποίες είναι αρμό¬ 
διος, την τακτοποίηση του Αρχείου και γενικά εκτελεί τις 
εξωτερικές εργασίες (Ταχυδρομείο κ.λπ.) και τις εργασίες 
που του ανατίθενται από τον Προϊστάμενο του Ειρηνο¬ 
δικείου ή την Προϊσταμένη της Γραμματείας. 

ΛΟΙΠΕΣ ΕΡΓΑΣΙΕΣ 

Για τα ιδιαίτερα προβλήματα που τυχόν ανακύπτουν 
στους τομείς, οι υπάλληλοι θα συνεργάζονται με τον 
Προϊστάμενο Υπηρεσίας. 

Όλοι οι παριστάμενοι συμφώνησαν και αποδέχθηκαν 
τα ανωτέρω και δεν προβλήθηκε καμία απολύτως έν¬ 
σταση. 

Κρίθηκε, αποφασίσθηκε και εκδόθηκε, στην Αθήνα, 
στην 1 Ιουνίου 2017. 

Η Πρόεδρος 

ΒΑΣΙΛΙΚΗ ΘΑΝΟΥ- ΧΡΙΣΤΟΦΙΛΟΥ 


Αριθ. απόφ. 39/2017 (2) 

Έγκριση ή μη της τροποποίησης του Κανονισμού 
Εσωτερικής Υπηρεσίας του Ειρηνοδικείου Καβά¬ 
λας, που επήλθε με την αριθ. 175/2017 απόφαση 
της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 1 Ιουνίου 2017, ημέρα Πέμπτη και ώρα 10:00, 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 

Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 1) Βασιλική Θάνου - Χριστοφίλου, Πρόεδρος 
του Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου - Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρό¬ 
εδροι Αρείου Πάγου, 7) Αντώνιος Ζευγώλης- Εισηγητής, 
8) Μαρία Γαλάνη - Λεοναρδοπούλου, 9) Βασίλειος Καπε- 
λούζος, 10) Ιωσήφ Τσαλαγανίδης, 11) Ευγενία Προγά- 
κη, 12) Αγγελική Αλειφεροπούλου, 13)Γεώργιος Κοντός, 
14) Βασίλειος Πέππας, 15) Γεώργιος Λέκκας, 16) Ειρήνη 
Καλού, 17) Αρτεμίσια Παναγιώτου, 18) Χρήστος Βρυνιώ- 
της, 19) Δημήτριος Γεώργας, 20) ΔημήτριοςΤζιούβας, 
21) Γεώργιος Αναστασάκος, 22) Ιωάννης Μαγγίνας, 
23) Σοφία Καρυστηναίου, 24) Δήμητρα Κοκοτίνη, 
25) Διονυσία Μπιτζούνη, 26) Γεώργιος Χοϊμές, 27) Αβρο- 
κόμη Θούα, 28) Νικήτας Χριστόπουλος, 29) Πέτρος Σα- 
λίχος, 30) Ιωάννης Φιοράκης, 31) Ιωάννης Μπαλιτσάρης, 
32)Γεώργιος Παπαηλιάδης, 33)Αλεξάνδρα Κακκαβά, 
34) Παρασκευή Καλαϊτζή, 35) ΝικόλαοςΤσάκος, 36) Ναυ- 
σικά Φράγκου, 37) ΜιλτιάδηςΧατζηγεωργίου, 38) Μαρία 
Γκανιάτσου, 39) Μαρία Τζανακάκη, 40) Μαρία Παπασω- 
τηρίου, 41) Νικόλαος Πιπιλίγκας και 42) Μαρία Γεωργίου, 
Αρεοπαγίτες. Κωλύονται και δεν παρέστησαν οι λοιποί 
Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Αθανάσιος Κατσιρώδης, ως νόμιμος αναπληρωτής της 
κωλυόμενης Εισαγγελέως του Αρείου Πάγου Ξένης Δη- 
μητρίου-Βασιλοπούλου και των κωλυομένων αρχαιο- 
τέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα 
Κουφιάδου, αναπληρώτρια Προϊσταμένη Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέας 
της Ολομέλειας, εκφώνησε τα ονόματα των υπηρετού- 
ντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 76 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισά μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5 του 
ν. 1756/1988, όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 26 Μαΐου 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α' ν. 1756/1988, όπως αντικ. από το άρθρο 3 
παρ. 1 του ν. 1868/1989), προκειμένου να αποφασίσει 
για την έγκριση ή μη της αριθ. 175/2017 απόφασης της 
Ολομέλειας του Ειρηνοδικείου Καβάλας, και η οποία δια¬ 


βιβάσθηκε με το με αριθ. πρωτ. 284/11 -4-2017 έγγραφο 
του Διευθύνοντος το Ειρηνοδικείο Καβάλας Αναστασίου 
Δοματζόγλου, Ειρηνοδίκη, το οποίο έχει ως ακολούθως: 
«Σας υποβάλλουμε αντίγραφο της με αριθμό 175/2017 
απόφασης της Ολομέλειας του Ειρηνοδικείου Καβάλας 
και παρακαλούμε για τις δικές σας ενέργειες». 

Ο Εισηγητής - Αρεοπαγίτης Αντώνιος Ζευγώλης, αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο του Διευθύνοντος το Ειρηνοδικείο Κα¬ 
βάλας και β. την υπό κρίση αριθ. 175/2017 απόφαση 
της Ολομέλειάς του ως άνω Ειρηνοδικείου, εισηγήθηκε 
την έγκριση της υπό κρίση απόφασης με τις παρακάτω 
τροποποιήσεις στο Κεφάλαιο ΕΚΔΙΚΑΣΗ ΠΟΛΙΤΙΚΩΝ 
ΥΠΟΘΕΣΕΩΝ: στην παράγραφο 4, σειρά 4η, «... ενώ οι 
υποθέσεις του ν. 3869/2010 προσδιορίζονται μέχρι δέκα 
(10) πρωτοείσακτες και πέντε (5) από αναβολή.» και κα¬ 
θώς επίσης εισηγήθηκε να απαλειφθεί η παράγραφος 5, 
όπου αναφέρεται ότι «5. Υποθέσεις του ν. 3869/2010 δεν 
επαναπροσδιορίζονται εκτός αντιθέτου αποφάσεως της 
ολομέλειας των Ειρηνοδικών που λαμβάνεται με πλειο- 
ψηφία 2/3 και το τυχόν προκύπτον κλάσμα υπολογίζεται 
στην επόμενη μονάδα», όπως αναφέρεται στο διατακτι¬ 
κό της παρούσας. 

Ο Αντεισαγγελέας του Αρείου Πάγου Αθανάσιος Κα¬ 
τσιρώδης ανέπτυξε την πρότασή του και συμφώνησε με 
την άποψη του Εισηγητή. Στη συνέχεια, σύμφωνα με το 
άρθρο 14 παρ. 1 εδ. γ' του ν. 1756/1988, όπως αντικ. με 
το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Ειρηνο¬ 
δικείου Καβάλας, με την αριθ. 175/2017 απόφασή της, 
αποφάσισε την τροποποίηση του Κανονισμού Εσωτερι¬ 
κής Υπηρεσίας του Ειρηνοδικείου Καβάλας. 

Στη συνέχεια, η Ολομέλεια, μετά από ανταλλαγή από¬ 
ψεων των μελών της, έκρινε, ομόφωνα, ότι πρέπει να 
εγκριθεί η 1/2017 απόφαση της Ολομέλειας του Ειρη¬ 
νοδικείου Καβάλας, όπως ειδικότερα ορίζεται στο δι¬ 
ατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την τροποποίηση - συμπλήρωση του Κανονι¬ 
σμού Εσωτερικής Υπηρεσίας του Ειρηνοδικείου Καβά¬ 
λας, η οποία επήλθε με την αριθ. 175/2017 απόφαση της 
Ολομέλειαςτου Ειρηνοδικείου Καβάλας, ως ακολούθως: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΕΙΡΗΝΟΔΙ¬ 
ΚΕΙΟΥ ΚΑΒΑΛΑΣ 

ΕΚΔΙΚΑΣΗ ΠΟΛΙΤΙΚΩΝ ΥΠΟΘΕΣΕΩΝ 

Το Ειρηνοδικείο συνεδριάζει για την εκδίκαση πολι¬ 
τικών υποθέσεων που ανήκουν στην αρμοδιότητά του, 
τις παρακάτω ημέρες και ώρες: 

1. Οι διαφορές που δικάζονται κατά την τακτική δι¬ 
αδικασία , δικάζονται κάθε εργάσιμη Δευτέρα. Η ώρα 
έναρξης των συνεδριάσεων ορίζεται στις 10:00. Στο 
πινάκιο της Τακτικής διαδικασίας εγγράφονται μέχρι 5 
υποθέσεις που κατατέθηκαν μετά τον ν. 4335/2015 και 
μέχρι 5 υποθέσεις αναβλητικές από τις υποθέσεις που 
κατατέθηκαν πριν τον ν. 4335/???1 και τούτο μέχρι εξα- 
ντλήσεως των παλαιών και έκτοτε θα προσδιορίζονται 
μέχρι 10 υποθέσειςτακτικής διαδικασίας. Ο ορισμόςτου 
δικαστή κατά το άρθ. 237 παρ. 4 γίνεται με την υπηρεσία 
που εκδίδεται κατά το άρθρο 6Α του Κώδικα Οργανισμού 
Δικαστηρίων και Κατάστασης Δικαστικών Λειτουργών. 

2. Υποθέσεις Ειδικής Διαδικασίας δικάζονται κάθε 
εργάσιμη Δευτέρα. Η ώρα έναρξης των συνεδριάσεων 
ορίζεται στις 10:00. Στο πινάκιο της ειδικής διαδικασίας 
εγγράφονται μέχρι 6 υποθέσεις πρωτοείσακτες και μέ¬ 
χρι 6 υποθέσεις εξ αναβολής, εξαιρούνται οι επείγουσες 
υποθέσεις σφραγίσεων και αποσφραγίσεων και αποζημι¬ 
ώσεων των δικαστικών επιμελητών από εκτέλεση ΚΕΔΕ, 
ως προς τις οποίες υποθέσεις δεν θα υπάρχει ποσοτικός 
ή χρονικός περιορισμός για τον προσδιορισμό και την 
εκδίκασή τους. 

3. Υποθέσεις Μικροδιαφορών και Εκούσιας Δικαιο¬ 
δοσίας δικάζονται κάθε εργάσιμη Δευτέρα στις 10:00. 
Προσδιορίζονται μέχρι 7 υποθέσεις Μικροδιαφορών, 
από τις οποίες οι 4 πρωτοείσακτες και οι 3 εξ αναβολής 
και μέχρι 7 υποθέσεις εκούσιας από τις οποίες οι 4 πρω¬ 
τοείσακτες και οι 3 εξ αναβολής. 

4. Υποθέσεις προσημειώσεων (ασφαλιστικών μέτρων) 
και του ν. 3869/ 2010 δικάζονται κάθε εργάσιμη Τετάρτη 
στις 09:00 και 11:00 αντιστοίχως. Οι υποθέσεις προση¬ 
μειώσεων προσδιορίζονται χωρίς ποσοτικό περιορισμό, 
ενώ οι υποθέσεις του ν. 3869/2010 προσδιορίζονται μέ¬ 
χρι δέκα (10) πρωτοσείσακτες και πέντε (5) από αναβολή. 

5. Οι υποθέσεις λοιπών Ασφαλιστικών μέτρων δικάζο¬ 
νται κάθε εργάσιμη Παρασκευή στις 10:00 και προσδι¬ 
ορίζονται μέχρι 5 σε κάθε δικάσιμο, εκτός εκείνων που 
θα ορίσει ο Διευθύνων Ειρηνοδίκης λόγω του επείγοντος 
χαρακτήρας τους σε κάθε ημέρα και ώρα. 

6. Δημοσιεύσεις Διαθηκών και κηρύξεις κυρίας ιδιο¬ 
γράφων διαθηκών κατά την εκούσια δικαιοδοσία θα 
γίνεται κάθε εργάσιμη Τετάρτη, στις 10:00. Οι ημέρες 
επικυρώσεων του ν. 3869/2010 θα προσδιορίζονται 
ελεύθερα από τον Διευθύνοντα Ειρηνοδίκη. 

Η Ολομέλεια των Ειρηνοδικών, αναλόγως των λειτουρ¬ 
γικών και διαδικαστικών αναγκών, δύναται με απόφαση 
της να ορίζει διαφορετικά τα σχετικά με τις ημέρες, τις 
ώρες και τον αριθμό των προσδιοριζόμενων υποθέσεων 
με κριτήρια τη δυναμικότητα σε υπηρετούντες Ειρηνο¬ 
δίκες και του όγκου της δικαστικής ύλης ώστε να μην 
πλήττεται ούτε να υποβαθμίζεται η δικαστική λειτουργία 
καθ' ουδένα τρόπο. 


Ο αριθμός των υποθέσεων που χρεώνεται κάθε δικα¬ 
στής ορίζεται σε 30 μηνιαίως, υπό τον όρο της ισοκατα¬ 
νομής των χρεώσεων μεταξύ των Ειρηνοδικών και δεν θα 
υπερβαίνει τον αριθμό τούτο σε καμία περίπτωση, χωρίς 
να υπολογίζονται οι υποθέσεις για έξοδα δικ. επιμελητών 
ΚΕΔΕ και προσημειώσεων. 

ΛΟΙΠΕΣ ΕΡΓΑΣΙΕΣ 

Διαταγές πληρωμής, πιστοποιητικά τελεσιδικίας, συνε¬ 
ταιρισμών, δημοσίευσης ή μη διαθήκης κ.λπ. εκ δίδονται 
όλεςτιςεργάσιμες ημέρεςτηςεβδομάδας.Το ίδιο ισχύει 
και για τη σύνταξη διαφόρων εκθέσεων (ορκίσεις πραγ- 
ματογνωμόνων, εκθέσεις σφραγίσεων και αποσφραγί¬ 
σεων κ.λπ.) και τις λοιπές εργασίες του Ειρηνοδικείου 
(χορήγηση διαφόρων βεβαιώσεων κ.λπ.). Η έκδοση Δι¬ 
αταγών Πληρωμής, διαφόρων πιστοποιητικών γίνεται 
εντός του απαραίτητου εκάστοτε χρόνου και πάντως όχι 
πέραν των 15 ημερών εκτός εάν απαιτείται προσκόμιση 
αποδεικτικών ή συμπλήρωση στοιχείων ή διορθώσεων 
που ζητούνται από τον δικαστή οπότε ο χρόνος αυτό πα- 
ρατείνεται αναλόγως. Ένορκες Βεβαιώσεις συντάσσονται 
κάθε μέρα από 09:00 π.μ. έως 13:30 μ.μ. πλην εκείνων 
που έχουν προορίζονται ως αποδεικτικό μέσο για δικα¬ 
στική χρήση και έχουν προσδιορισθεί προγενεστέρως, 
οπότε συντάσσονται χωρίς περιορισμό. 

ΔΙΚΑΣΤΙΚΕΣ ΔΙΑΚΟΠΕΣ 

Στη διάρκεια των δικαστικών διακοπών (από 1 Ιουλίου 
μέχρι και 15 Σεπτεμβρίου), κατά τις επίσημες ημέρες αρ¬ 
γίες, καθώς και τις περιόδους των εορτών των Χριστου¬ 
γέννων και του Πάσχα δεν ορίζονται δικάσιμοι, πέραν 
των οριζομένων με την απόφαση της ολομέλειας του 
Πρωτοδικείου Καβάλας. Εξαιρούνται υποθέσεις, οι οποί¬ 
ες χαρακτηρίζονται από τον Ειρηνοδίκη Υπηρεσίας ως 
κατεπείγουσες, σύμφωνα με τα οριζόμενα στις διατάξεις 
του Κώδικα Οργανισμού Δικαστηρίων και Κατάστασης 
Δικαστικών Λειτουργών και οι υποθέσεις Ασφαλιστικών 
Μέτρων. Κατά τον μήνα Αύγουστο δεν εκδίδονται Δια¬ 
ταγές Πληρωμής και κατά τον μήνα Ιούνιο δεν ορίζεται 
δικάσιμος μετά την 15η Ιουνίου, εκτός ασφαλιστικών 
μέτρων. 

ΥΠΗΡΕΣΙΕΣ ΕΙΡΗΝΟΔΙΚΩΝ 

Οι Υπηρεσίες των Ειρηνοδικών του Ειρηνοδικείου Κα¬ 
βάλας ορίζονται κάθε μήνα σύμφωνα με το άρθρο 6Α 
του Κώδικα Οργανισμού Δικαστηρίων και Κατάστασης 
Δικαστικών Λειτουργών, όπως αυτό αντικαταστάθηκε 
με το άρθρο 3 παρ. 2 του ν. 3472/2006. Με πράξη του 
Διευθύνοντος το Ειρηνοδικείο, ανατίθενται ισομερώς 
στους υπηρετούντες Ειρηνοδίκες οι λοιπές αναγκαίες 
υπηρεσίες και αρμοδιότητες, όπως επιθεώρησης ληξι¬ 
αρχείων, δικαστικών επιμελητών όταν τούτο ζητείται από 
τον Εισαγγελέα, διερεύνησης εκδόσεων και εμπλουτι¬ 
σμού βιβλιοθήκης, ορισμός καθηκόντων εποπτικού 
συμβουλίου κ.λπ. 

ΟΡΓΑΝΩΣΗ ΓΡΑΜΜΑΤΕΙΑΣ 

Η Γραμματεία του Ειρηνοδικείου λειτουργεί σε ένα 
και ενιαίο τμήμα και ο Διευθύνων Ειρηνοδίκης ασκεί 
την διεύθυνση της Γραμματείας και του Δικαστηρίου, 
ρυθμίζει και επιλύει οριστικώς κάθε ζήτημα, ακόμη και 
από, ή κατά, την εφαρμογή του παρόντος, δυνάμενος να 
ιδρύσει τμήματα εφόσον τούτο είναι εφικτό εξ απόψεως 

προσωπικού και απαραίτητο για την εύρυθμη λειτουργία 
του Δικαστηρίου. 

Ο Προϊστάμενος της Γραμματείας είναι υπεύθυνος, 
πέραν της διεκπεραίωσης των διοικητικών υποθέσεων 
(τήρηση ατομικών φακέλων, στατιστικών στοιχείων και 
αλληλογραφίας - πρωτοκόλλου και εμπιστευτικού πρω¬ 
τοκόλλου, διαδικασία εμφάνισης και αναχώρησης δικα¬ 
στών και υπαλλήλων κ.λπ.), για την επιθεώρηση των Λη- 
ξιάρχων, των Δικαστικών Επιμελητών, για τη δημοσίευση 
και εκτύπωση πολιτικών αποφάσεων, για την τήρηση 
των βιβλίων δημοσιεύσεως πολιτικών αποφάσεων, για 
την κατάθεση και απόδοση εγγυοδοσιών, διαχείριση των 
διαφόρωνπρομηθειών καιγραφικήςύλης, καθαριότητος, 
σύνταξη πινάκων (διμηνίας, στατιστικών, δικαστικού 
έτους, ετήσιου, επιθεώρησης Ειρηνοδικών, επιθεώρη¬ 
σης Ειρηνοδικείου κ.λπ.), για την τήρηση των βιβλίων 
υπηρεσίας, κατάρτιση και αποστολή του ηλεκτρονικού 
πίνακα αλληλογραφίας στο υπουργείο Δικαιοσύνης και 
για την τήρηση διαδικασίας και φακέλου ορισμού των 
Ειρηνοδικών ως εκτελούντων χρέη εποπτικού συμβου¬ 
λίου σε προσωρινό δικαστικό συμπαραστάτη. 

Η αρχαιότερη εκ των Γραμματέων, εκτός εάν ορίσει 
άλλως ο Διευθύνων Ειρηνοδίκης, είναι υπεύθυνη για την 
τήρηση ατομικών φακέλων μισθοδοσίας, για την προμή¬ 
θεια επίπλων και υλικών γραφικής ύλης και, καθαριότη¬ 
τος, για την επισκευή και συντή ρηση των ηλεκτρονικών 
υπολογιστών και των παρελκομένων τους, των φωτο¬ 
τυπικών μηχανημάτων, για την τεχνική και λειτουργική 
υποστήριξη των ηλεκτρονικών προγραμμάτων, για τις 
ηλεκτρονικές αναρτήσεις (διαύγεια κ.λπ.) και κινήσεις 
των νέων διαδικασιών, για την κατάθεση και την τήρη¬ 
ση της προδικασίας της τακτικής διαδικασίας, για την 
κατάθεση της ειδικής, των ασφαλιστικών μέτρων, των 
μικροδιαφορών, για την κατάθεση και δημοσίευση απο¬ 
φάσεων ΚΕΔΕ (δικαστικών επιμελητών, συμβολαιογρά¬ 
φων), για την κατάθεση ενδίκων μέσων πλην εφέσεων, 
για την τήρηση του βιβλίου εκθέσεων και πράξεων, για 
την τήρηση του βιβλίου διατάξεων της νέας τακτικής 
διαδικασίας, για τα κληρονομητήρια, για την κατάθεση 
τριτανακοπών, για την κατάθεση αιτήσεων ανακλήσεως 
ή μεταρρυθμίσεως ασφαλιστικών μέτρων. 

Οι υπόλοιποι Γραμματείς είναι υπεύθυνοι, κατά τα ειδι¬ 
κότερα οριζόμενα από τον Διευθύνοντα Ειρηνοδίκη μετά 
από πρόταση της Προϊσταμένης της Γραμματείας, για την 
τήρηση και διεκπεραίωση των εισαγωγικών δικογράφων 
εκούσιας δικαιοδοσίας, την τήρηση και διεκπεραίωση 
των βιβλίων πρακτικών συμβιβασμού, αναβολών, αιτή¬ 
σεων (πρωτόκολλο), πιστοποιητικών κάθε είδους, πα¬ 
ραιτήσεων από τα ένδικα μέσα, εκθέσεων και πράξεων, 
για την τήρηση των διαδικαστικών πινακίων, την τήρηση 
των μητρώων αστικών συνεταιρισμών και αγροτικών 
συνεταιρισμών και των φακέλων τους, για την δακτυλο¬ 
γράφηση οποιουδήποτε εγγράφου του Δικαστηρίου και 
των πολιτικών αποφάσεων, για την κατάθεση εφέσεων 
κατά αποφάσεων ξένων δικαστηρίων, για την κατάθεση 


εφέσεων, για την κατάθεση αιτήσεων ανακλήσεως και 
μεταρρυθμίσεως αποφάσεων εκούσιας δικαιοδοσίας, 
για την τήρηση της διαδικασίας δηλώσεων τρίτων, για 
την δημοσίευση διαθηκών, για τις δηλώσεις αποποιή- 
σεως και αποδοχών κληρονομιάς, για την έκδοση των 
εκθεμάτων, για τα βιβλιάρια των δικαστικών επιμελη¬ 
τών, για την έκδοση διαταγών πληρωμής, για την έκδοση 
απογράφων την διεκπεραίωση διαδικασίας που αφο¬ 
ρούν σωματεία και αιτήσεων νομικής βοήθειας εφόσον 
εκδίδονται με πράξη και οποιαδήποτε άλλη διαδικασία 
ανατίθεται στα Ειρηνοδικεία και διεκπεραίωση κάθε ηλε¬ 
κτρονικού παράβολου. Επίσης οι υπόλοιποι Γραμματείς 
μετέχουν στην συγκρότηση του Ειρηνοδικείου Καβάλας 
κατά την εκδίκαση των διαφόρων υποθέσεων και γενικά 
διεκπεραιώνουν όλες τις υποθέσεις που υπάγονται στην 
αρμοδιότητα του Ειρηνοδικείου. 

Οι δικαστικοί επιμελητές είναι υπεύθυνοι για την πα¬ 
ραλαβή των προγραμμάτων πλειστηριασμών, εκθέσεων 
κατασχέσεως δικαστικών επιμελητών και την καταχώ- 
ρηση αυτών στα ειδικά βιβλία, για την τακτοποίηση του 
αρχείου, για την τακτοποίηση των δικογραφιών και την 
παράδοση των σχετικών στους διαδίκους ή στους πλη¬ 
ρεξουσίους τους δικηγόρους, για την προετοιμασία του 
ακροατηρίου για τις συνεδριάσεις, παρίστανται κατά την 
εκδίκαση των υποθέσεων στο ακροατήριο προς διευκό¬ 
λυνση του έργου των δικαστών (καλούν τους μάρτυρες, 
φροντίζουν για την τάξη και την ησυχία κατά την εκδίκα¬ 
ση των υποθέσεων με εντολή του Προεδρεύοντος κ.λπ.), 
διενεργούν τις επιδόσεις, τις κοινοποιήσεις και τις εξω¬ 
τερικές εργασίες που τους ανατίθενται καθώς και κάθε 
άλλη υπηρεσία που τους ανατίθενται από τον Διευθύ- 
νοντα Ειρηνοδίκη ή τον Προϊστάμενο της Γραμματείας. 

Ο Προϊστάμενος της Γραμματείας εφόσον το επιβάλ¬ 
λουν οι τρέχουσες ή λειτουργικές ανάγκες της υπηρε¬ 
σίας, δύναται να ορίζει διαφορετικά το αντικείμενο της 
εργασίας κάθε υπαλλήλου του Ειρηνοδικείου και να ανα¬ 
θέτει σε υπάλληλο την εκτέλεση εργασιών που ανήκουν 
στην αρμοδιότητα άλλου με βάση τον παρόντα κανο¬ 
νισμό. Σε περίπτωση αλλαγής αντικειμένου εργασίας, 
ο υπάλληλος υποχρεούται να ενημερώσει πλήρως τον 
αναλαμβάνονται περί του αντικειμένου εργασίας, ώστε 
να μην πληγεί η εύρυθμη λειτουργία της Γραμματείας 
του Δικαστηρίου. 

Οι υπάλληλοι της Γραμματείας θα συναλλάσσονται με 
το κοινό έως τις 13:30 κάθε εργάσιμης ημέρας και τον 
υπόλοιπο χρόνο θα ασχολούνται με τη διεκπεραίωση 
εσωτερικών υπηρεσιών.Το ωράριο αυτό εφόσον το επι¬ 
βάλλουν υπηρεσιακές ή λειτουργικές ανάγκες δύναται με 
πράξη του Διευθύνοντος Ειρηνοδίκου να μεταβάλλεται. 

Κρίθηκε, αποφασίσθηκε και εκδόθηκε, στην Αθήνα, 
στην 1 Ιουνίου 2017. 

Η Πρόεδρος 

ΒΑΣΙΛΙΚΗ ΘΑΝΟΥ - ΧΡΙΣΤΟΦΙΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3630/13.10.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























